open-index/open-wikipedia-markdown huggingface dataset:
Fjellsrud skole

**Fjellsrud skole** er en ungdomsskole på Fjellhamar i Lørenskog kommune med omkring 350 elever. Skolen har adresse Marcus Thranes vei 83.  Elevene kommer fra barneskolene Fjellhamar skole – som er Norges største barneskole og Luhr skole.

## Historikk

### Ferdig høsten 1967
Skolen sto ferdig til skolestart høsten 1967; den var Lørenskogs andre ungdomsskole etter skolereformen der det ble innført niårig grunnskole. 

### Tilbygg, rehabilitering og ombygging
Plassmangel gjorde at tilbygg ble nødvendig i 1972.

I 2004 ble skolen rehabilitert og halvveis ombygget. Dette arbeidet stod ferdig i 2007. 

## Utsmykning (utvalg)
I 2007 fikk skolegården en skulptur av kunstneren Thor Sandborg; skulpturen har tittelen «To».

## Skoletilbudet
Skolen har fire klasser på hvert årstrinn. Skolen tilbyr spansk, tysk og fransk som fremmedspråk, samt engelsk fordypning.

### Ansatte
Rektor (per 2023) er Truls Wagener. Skolen har over 50 ansatte.

### Bruk av Fjellhamarhallen
Skolen disponerer Fjellhamarhallen, som ligger ved siden av skolen. Fjellhamarhallen er en hall med tilbud diverse fritidsaktiviteter, det er også der skolen har gym og eventuelt andre aktiviteter. 

## Referanser


## Eksterne lenker
* Fjellsrud skole 
* https://lokalhistoriewiki.no/wiki/Fjellsrud_skole
Kempton Park

**Kempton Park** er en by i Ekuruleni bykommune, Gauteng, Sør-Afrika. Kemton Park ligger øst for byen Johannesburg, og utgjør en del av Stor-Johannesburg.  Næringslivet består av produksjon av jernbanedeler, Kempton Park er også sete for Johannesburgs internasjonale flyplass OR Tambo internasjonale lufthavn.
Bernhard Lund

**Bernhard Oliver «Benna» Lund** (født 16. april 1910 i Oslo, død 27. juni 1969 i Stavanger) var en norsk fotballspiller som spilte på landslaget og i Viking Fotballklubb fra 1927 til 1940. I løpet av karrieren i Viking spilte han 211 kamper og satte ballen i mål 62 ganger. Lund var sportsredaktør, senere journalist i Stavanger Aftenblad (1945-1968), polititjenestemann (1936 – 1940). Lund hadde vervet som formann i Stavanger Journalistlag 1963-1967, og var varamedlem til landsstyret i Norsk Journalistlag (NJ). Medlem av Norges fotballforbunds styre 1960-1965.

Bernhard Lund, Reidar Kvammen og Arthur Kvammen var de første spillerne som representerte Viking på det øverste landslagsnivået, i 1933 mot Tyskland. Lund skrev den første historieboken om Viking fotballklubb og flere sanger om klubben. Han var med styret i Viking og styret til Norsk Fotballforbund (1960-1965). Æresmedlem i Viking. Benna Lund skrev "Viking-sangen".

Bernhard Lund var i yngre år en meget allsidig idrettsmann. Blant annet ble han to ganger Norgesmester i boksing.

Lund var politimann i Stavanger da krigen brøt ut 9. april 1940. Sammen med politibetjent Alf Endsjø arresterte han mannskapet på tyske Roda. De førte 40 menn tilbake til politistasjonen, bare for å oppdage at tyskerne hadde overtatt. Lund drev med motstandsarbeid under krigen. I likhet med sin lagkamerat og politikollega Reidar Kvammen ble Lund satt i fangeskap på Grini. I maidagene 1945 var han med på å overta politistasjonen i Møllergata fra nazistene, sammen med Olav Ravndal og Thorleif Karlsen.

Etter krigen byttet Lund yrke. Han overtok jobben som sportsredaktør fra sin bror Fridtjhov Lund i Stavanger Aftenblad. Bernhard Lund var interessert i mye annet enn sport. Han skrev bokanmeldelser, petiter og om samfunnet ellers. Hans mange artikler om krigen ble samlet i et 124 siders hefte: "Det hendte i Rogaland - Blad fra heimefrontens saga". Bidragsyter i boka "På tokt med Norges landslag". Redaktør av boka "Idrettslaget Viking historie 1899-1963" og "Riskafjord A/S 50 år 1913-1963".

## Referanser


## Eksterne lenker
*
Østersund ungdomsskole

**Østersund skole** er en ungdomsskole i Lillestrøm kommune i Akershus med omtrent 470 elever. Rektor er Ann Harriet Olsen. Den nyeste utvidelsen av skolebygget ved Østersund ga plass til fem eller seks klasser på hvert av trinnene..

## Samarbeid
Rektorene på Dalen skole og Østersund har sammen laget en plan for hvordan man skal sikre at overgangen for elevene fra Dalen til Østersund skal bli så god som mulig. Det er startet opp et faglig samarbeid mellom lærerne på de to skolene, og dette samarbeidet vil fortsette framover.

Elevrådene ved de to skolene vil planlegge felles aktiviteter og møtepunkter, og FAU og KFU vil arrangere felles møter med informasjon og dialog.

## Referanser


## Eksterne lenker
* Østersund ungdomsskoles tidligere wiki 
* Fetskolene – prosjektsider
Kelantan

**Kelantan** er en delstat i Malaysia. Delstaten er en av de fattigste delstatene i hele Malaysia, og er samtidig en av de mest muslimske konservative. Delstaten grenser mot Thailand. 

Næringslivet består hovedsakelig av dyrking av kokosnøtter, ris og kautsjuk. Delstaten har også en beskjeden industri som er konsentrert til hovedstaden.

Delstaten består av en tettbefolket kystslette og lavlandet omkring elven Kelantan som danner et fruktbart delta. Innlandet hever seg til over 2000 m på grensen mot Pahang.

## Administrativ inndeling
Delstaten er inndelt i ti distrikt:
* Bachok
* Gua Musang
* Jeli
* Kota Bharu
* Kuala Krai
* Machang
* Pasir Mas
* Pasir Puteh
* Tanah Merah
* Tumpat

## Kilder
* Kelantan i Store norske leksikon
## Eksterne lenker
*
Winter – Dans med en engel

***Dans med en engel*** er en svensk kriminal-thriller fra 2001 regissert av Björn Gunnarsson. Filmen er basert på en roman av Åke Edwardson fra 1998 og er den første av seks todelte TV-filmer om sjefsetterforsker Erik Winter som ble sendt på SVT i 2001 og 2004. Hovedrollen spilles av Johan Gry.

Historien er fordelt på to episoder og ble sendt på SVT første gang i november 2001.

## Handlingen
En ung svensk mann er funnet brutalt myrdet i London, og det samme har skjedd med en ung engelskmann Göteborg litt senere. Sjefsetterforsker Erik Winter og hans team leter etter forbindelsen mellom drapene.

Begge de drepte er funnet på spartanske hotellrom, og mordene ser ut til å ha skjedd på samme måte. Blodige fotspor tyder på at en makaber dans har funnet sted i rommene. Dessuten viser spor etter et kamerastativ på at de begge har blitt filmet.

Etterforskningen fører Winter og hans britiske kollega Macdonald (Liam Neeson) langt inn i Göteborg og Londons underverden.

## Rollelist (utvalg)

## Referanser


## Eksterne lenker
*
Keewatin

**Keewatin** er et distrikt i Northwest Territories i Canada. Byen ligger ved Hudson-bukta. Næringslivet består av fangst av pelsdyr. Befolkningen består for det meste av eskimoer.
US Open 1985 (tennis)

**US Open 1985**. US Open er en Grand Slam-turnering i tennis. US Open i 1985 ble arrangert i perioden 27. august til 8. september i Flushing Meadows i bydelen Queens i New York. Ivan Lendl beseiret John McEnroe i herrefinalen i single og Hana Mandlíková vant damefinalen over Martina Navrátilová. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
İzmit

**Izmit** (tidligere *Nikomedeia*) er en by i Tyrkia med 250&nbsp;000 innbyggere i bykjernen og 1,4 millioner om man tar med omlandet. Den ligger 100 km øst for Istanbul (tidligere Konstantinopel) og har historie så langt tilbake som til 300 år før Kristus. Næringslivet består for det meste av kjemisk industri. 

Byen ligger langs Europavei 80. Det går også en jernbane gjennom byen, fra Istanbul til Ankara.

## Historie som ''Nikomedeia''
* *Se hovedartikkel, [[Nikomedeia]]*
Nikomedeia ble grunnlagt 264/263 f.Kr. av kong Nikomedes av Bitynia som hovedstad for hans rike. År 74 f.Kr. tilfalt byen etter Nikomedes IVs som testamentarisk skjenkelse til Romerriket. 

Den hellige martyr Barbara bodde i Nikomedeia, likeså den hellige Juliana av Nikomedia.

Den romerske keiser Diokletianus, som i 284 i nærheten av byen var blitt kåret til keiser, utbygde Nikomedeia og gjorde den til sin residensby og som Romerrikets hovedstad i øst. Diokletianus organiserte fra Nikomedeia den mest omfattende kristenforfølgelse som noensinne rammet Romerriket. Han betraktet de kristne som en trussel mot rikets enhet. Den 30. april 311 ble keiser Galerius' toleranseedikt publisert i Nikomedeia, og dermed ble praktisering av den kristne tro tillatt i riket. Keiser Konstantin den store, som i mange år residerte i Nikomedeia, døde i 337 i Achyron(a), en forstad til Nikomedeia. 

I år 330 hadde imidlertid den samme romerske keiser Konstantin valgt seg det gamle Byzantion som residensby, og byen fikk da navnet Konstantinopel. Mens Konstantinopel nå fikk all oppmerksomhet, avtok tilsvarende for Nikomedeia, men ved å ligge ved innfartsveien til hovedstaden var den fortsatt av betydning. Den ble siden en viktig militærbase.

I 1075 hadde Süleyman, sønn av Kutalmiş, erobret Nikomedeia. En stakket stund tilhørte da byen rum-seldsjukkenes rike, til den i 1085 ble gitt tilbake til det bysantinske rike (Østromerriket). 

Til slutt ble byen erobret av det tyrkiske osmanske riket i 1338.

## Jordskjelv
17. august 1999 ble Izmit utsatt for et kraftig jordskjelv som førte til at om lag 19&nbsp;000 mennesker omkom.  

## Referanser
Aldan (Sakha)

**Aldan** (russisk: Алда́н) er en by i Republikken Sakha i Russland. Den ligger 450&nbsp;km sørvest for Jakutsk. Innbyggertall: 24&nbsp;715 (folketelling 2002).

Den ble grunnlagt i 1923 som *Nezametnyj*. Den fikk bystatus og nytt navn i 1939.

Den lille Aldan lufthavn ligger kun 1 km fra byens sentrum.
## Klima

## Referanser


## Eksterne lenker
* Offisielt nettsted for Aldan (russisk)
Kelowna

**Kelowna** er en by i Britisk Columbia i Canada. Den ligger ved innsjøen Okanagan, rundt 270&nbsp;km øst for Vancouver. Byen ble grunnlagt i 1879, og fikk bystatus i 1905. Innbyggertallet er rundt 180&nbsp;000. (2011)

Byen har vokst raskt de siste årene og er med sitt varme sommerklima et populært feriemål – også for canadiere. Vakkert beliggende ved sjøen Okanagan (på størrelse med Mjøsa) er det flotte bade- og fiskemuligheter, og hvert år i august avholdes en regatta i byen.

Drøyt fire timer med bil sørvest så er du i OL-byen Vancouver. Kjører du østover vil du etter en vakker biltur gjennom Rocky Mountains ankomme Calgary etter ca. 8/9 timer. Sørover fra Kelowna kommer du til USA-grensa etter halvannen times kjøring. Kelowna blir ofte omtalt som Canadas Hawaii pga. sitt gode klima, selv om det ofte er bitende kaldt om vinteren.

## Referanser


## Eksterne lenker
*
Verneområder i Norge

**Verneområder i Norge** er en samling av fylkesvise lister (nederst) over naturvernområder som er vernet i henhold til naturvernloven (1970–2009), naturmangfoldsloven (2009–) og viltloven, inkludert på Svalbard der vernet skjer etter Svalbardmiljøloven. 

Verneområdene har ulik vernestatus. De kan være biosfærereservater, nasjonalparker, landskapsvernområder, naturreservater, dyre-, fugle- eller plantefredningsområder eller naturminner, samt biotopvern og geotopvern.

16,8 prosent av Norges fastlandsareal er vernet, hvorav nasjonalparker utgjør cirka 9,6 prosent, landskapsvernområder cirka 5,4 prosent, og naturreservater cirka 1,7 prosent. I tillegg kommer et ikke ubetydelig antall naturminner, men disse har svært begrenset arealomfang. På Svalbard er nesten 65 % av arealet vernet, 41 % som naturreservat og nesten 24 % som nasjonalparker. 

Norge har dermed innfridd Verdens naturvernunions (IUCN) mål om at alle land skal verne minst 15 prosent av alle naturtyper. 

## Se også
* Områdevern
* Liste over nasjonalparker i Norge

## Referanser


## Eksterne lenker
* Miljøstatus i Norge: Vernet natur
Spenning (mekanikk)

**Spenning** hører til fasthetslæren, og blir definert som kraft per arealenhet. Generelt blir formelen for spenning uttrykt ved:

:\ \sigma = \frac{F}{A} \,

Hvor \ \sigma er spenning, kalt normalspenning. \ F er kraft, og \ A er arealet denne kraften virker over.

SI-enheten til spenning er pascal (**Pa**), som tilsvarer 1 N/m2.

## Spenning mellom legemer
Et fysisk legeme er bygd opp fra elementærpartikkelnivå til hva vi kan observere med det blotte øyet. Mellom partikler på samme nivå finnes det forskjeller i ladning som gjør at disse henger sammen til en større enhet. Et atom blir holdt sammen fordi elektronet er negativt ladet og protonet er positivt ladet. Det er en elektrisk spenning imellom. Et metall henger sammen til et større legeme fordi hvert metallion har en side som er relativt mer positivt ladet og en annen som er relativt mer negativ. Oksygen- og hydrogenatomer henger sammen til et vannmolekyl (H2O) blant annet på grunn av spenning. Vann har en ytre hinne fordi vi har spenning i form av frastøtning.

Det som opptrer for øyet som ett legeme er altså flere fysiske legemer som er holdt sammen med spenninger. Spenning er ladning som utøver kraft ved tiltrekning (eller frastøtning). Når ladningsforskjeller er utjevnet opphører spenningen. Om avstanden blir for stor vil ikke spenningen være målbar lenger.

Spenninger som ligger på molekylærnivå vil i denne sammenhengen ikke kunne flytte elektroner, og det oppstår dermed ingen strøm. De vil derimot trekke/støte på andre molekyler.

I mekanikken refereres det ofte til indre spenninger. Når et større legeme blir utsatt for en gitt ytre påvirkning (temperaturendring, mekanisk kraft) vil de mindre bestanddelene bli forskjøvet ut av sin opprinnelige posisjon i likevekt. I den nye posisjonen vil bestanddelene være i ubalanse såfremt de er så nær hverandre at forskjellene i ladning og potensiell energi utøver krefter seg imellom. Selve denne ubalansen forsøker å tvinge partiklene tilbake i sin opprinnelige posisjon i likevekt. Vi har da en elastisk deformasjon med indre spenninger. Blir forskyvningen så stor at bestanddelene finner en ny posisjon i likevekt uten ytre påkjenning (men fremdeles er i spenningsforhold til hverandre) er deformasjonen plastisk. Når spenningsforholdet opphører mellom bestanddelene har vi brudd i legemet.

Mekanisk spenning følger Newtons bevegelseslover og dermed resulterer en ytre påført kraft i tilsvarende indre motvirkende spenning, om deformasjonen er fullstendig elastisk. Dette uttrykkes:

\sigma = \frac{F}{A}\,\!, hvor \sigma\,\! (sigma) 

er indre spenning, **F** er påført kraft og **A** er areal.

Det er verdt å legge merke til at trykk hovedsakelig gjelder fluider (gass, væske) mens spenning omhandler faste stoffer. Trykk og spenning er stoffenes reaksjon på ytre krefter, som resulterer i en indre endring. Noe feilaktig brukes uttrykk i dagligtale som å ta opp krefter, men egentlig blir kreftene fordelt i stoffet og videreført. Om krefter blir tatt opp resulterer de enten i varig deformasjon eller i varme.

## Referanser
Anders Blomquist

**Anders Blomquist** (født 28. april 1977) er en tidligere svensk fotballspiller (spiss). Han har spilt for klubbene Vetlanda IF, Östers IF og FK Haugesund

Blomquist var en sentral profil på FK Haugesund, men han måtte legge opp etter skade.

## Referanser


## Eksterne lenker
* 
* Spillerprofil på vg.no
Likevekt

**Likevekt** kan referere til:
* Hydrostatisk likevekt i fuidmekanikk, når kompresjon på grunn av gravitasjon blir balansert av en trykkgradient som skaper en trykkgradientkraft i motsatt retning
* Kjemisk likevekt, tilstand for reversible kjemiske reaksjoner der reaksjonshastigheten for stoffene som reagerer er like stor i begge retninger
* Markedslikevekt mellom tilbud og etterspørsel, tilstand der økonomiske krefter som tilbud og etterspørsel er balansert, og verdiene av økonomiske variabler ikke vil endre seg
* Mekanisk likevekt, at nettokraften på en partikkel er null
* Nash-likevekt, spillteoretisk løsningskonseptet for et ikke-kooperativt spill der hver spiller antas å kjenne likevektsstrategiene til de andre spillerne, og ingen spillere har noe å tjene på å bare endre sin egen strategi
* Stasjonærtilstand (likevektstilstand, ekvilibrium), endelig tilstand i et system eller en prosess der variablene som definerer systemet eller prosessens oppførsel er uendret over tid
* Termodynamisk likevekt, tilstand i termodynamiske systemer der det ikke forekommer noen makroskopisk netto strøm av materie eller energi
Autosan

**Autosan S.A.** er en polsk bussprodusent fra byen Sanok. Selskapet selger busser i Europa, Afrika og Asia.

I tillegg til busser produserer selskapet også overbygninger til militære kjøretøyer, samt karosserier til jernbanevogner.

## Bildegalleri

Fil:Autosan A0808MN Sancity in Kielce.jpg|Autosan A0808MN Sancity
Fil:Autosan A0808T Gemini I.jpg|Autosan A0808T Gemini
Fil:Autosan H7-10.06 Solina.jpg|Autosan H7-10.06 Solina
Fil:Autosan Wetlina City side.jpg|Autosan A8V Wetlina City
Fil:Autosan A1213C Eurolider.jpg|Autosan A1213C Eurolider
Fil:Jelcz Maestro CNG and Autosan Ramzes in Kielce.jpg|Autosan A1112T Ramzes (til høyre) i Kielce
Fil:Autosan A1010T Lider Midi in Krakow, bok.jpg|Autosan A1010T Lider Midi
Fil:Autosan A1012T.jpg|Autosan A1012T Lider


## Eksterne lenker
* 
* Nettside  (polsk, engelsk)
* Autosan Norge
* Polskie Autobusy  (engelsk, polsk)
Pokrovsk

:*Pokrovsk er også en [[Pokrovsk (Ukraina)|by i Ukraina]], samt et tidligere navn på byen [[Engels]].*

**Pokrovsk** (russisk: Покро́вск) er en by i Republikken Sakha i Russland. Den ligger ved elva Lena, rundt 70&nbsp;km sørvest for Jakutsk. Innbyggertall: 10&nbsp;092 (folketelling 2002), 9&nbsp;283 (folketelling 1989).

Bosetningen ble grunnlagt av kosakker i 1682 som *Karaulnyj Mys* (russisk: Карау́льный Мыс). Den ble senere landsbyen (*[[selo]]*) *Pokrovskoje* (russisk: Покро́вское). Den fikk senere status som bymessig bosetning og navnet ble endret til Pokrovsk i 1941. Den fikk innvilget bystatus i 1998.  

## Referanser


## Eksterne lenker
*
Pearl Jams diskografi

**Pearl Jam** er et Seattle-band som siden tidlig 90-tall har vært et av verdens mest populære rockeband.

Pearl Jam ble dannet i 1990 av de tidligere Green River, Temple of the Dog og Mother Love Bone-medlemmene Jeff Ament og Stone Gossard. Med seg fikk de vokalist Eddie Vedder og gitarist Mike McCready. I den første perioden fungerte Matt Cameron fra Soundgarden som trommeslager inntil bandet hadde fått tak i fast trommeslager. Pussig nok ble Cameron fast medlem av Pearl Jam noen år senere, etter at Soundgarden hadde blitt oppløst. Pearl Jams første faste trommeslager var imidlertid Dave Krusen.

Pearl Jam debuterte i 1991 med albumet *[[Ten (album)|Ten]]*. Platen, som ble utgitt omtrent samtidig som Nirvanas *[[Nevermind]]* ble en enorm suksess, og satte sjangeren grunge på kartet, men Pearl Jams album Ten klarte seg mye bedre kommersielt enn Nirvanas Nevermind.Pearl Jam's 'Ten' Album Hits 10 Million in U.S. Sales Pearl Jams største hits fra dette albumet er «Alive» og «Jeremy», som begge fikk veldig mye spilletid på radio og MTV.

Sammenlignet med andre grunge-band som Nirvana, Soundgarden og Alice in Chains spiller Pearl Jam stort sett roligere og mer melodisk musikk. En av bandets største inspirasjonskilder er Neil Young, som bandet gav ut en plate sammen med i 1995 &ndash; noe som både introduserte Pearl Jam til eldre fans, og Neil Young for et yngre publikum.

Krusen forlot bandet i 1992, og ble erstattet av Dave Abbruzzese, som to år senere ble erstattet av enda en trommeslager, Jack Irons.

Pearl Jam fulgte opp *Ten* med albumet *[[Vs.]]* På dette albumet gikk gruppen til det uvanlige skrittet å ikke gi ut en eneste video. Videre førte en krangel med billettbyrået Ticketmaster til at bandet avlyste sin USA-turné i 1994. Angivelig skyldes dette at bandet mente Ticketmaster hadde for høye billettpriser.

I 1996 gav Pearl Jam ut sitt fjerde album *[[No Code]]* &ndash; et album som var mye smalere enn de tidligere utgivelsene. Bandet fortsatte å eksperimentere på sitt neste album *[[Yield]]*, men returnerte til det man kan kalle deres opprinnelige lydbilde på *[[Binaural]]* fra 2000. På dette tidspunktet hadde Irons forlatt gruppa av helsemessige årsaker, og blitt erstattet av Matt Cameron. Deres neste album var Riot Act som blir sett som et veldig svakt album, men i 2006 gav bandet ut deres comebackalbum Pearl Jam som var det første siden No Code til og komme på 1.-plass på Billboard 200.

## Diskografi
### Studioalbum

### Konsertalbum

### Samlealbum

## Videografi
### Videoer
Note: US sales numbers are provided by Nielsen SoundScan.

## Listeplassering

## Andre album og lydspor

## Referanser

## Eksterne lenker
*
Audioslaves diskografi

**[[Audioslave]]** er en kjent hard rock-gruppe som ble dannet i 2001 av Chris Cornell fra Soundgarden og Tom Morello, Tim Commerford, Brad Wilk fra Rage Against the Machine.

## Diskografi
### Studioalbum

### Demo

## Videografi
### DVD-er

### Singler

### Musikkvideoer

## B-Sides

## Lydspor

## Referanser
Mirnyj

**Mirnyj** kan vise til:

*Mirnyj (Arkhangelsk oblast) – en by i Arkhangelsk oblast i Russland
*Mirnyj (Sakha) – en by i Republikken Sakha i Russland
*Mirnyj (forskningsstasjon) – russisk forskningsstasjon i Antarktis
Julij Daniel

**Julij Markovitsj Daniel** (russisk: Юлий Маркович Даниэль; født 15. november 1925, død 30. desember 1988) var en sovjetisk dissident, forfatter, poet og oversetter. Han skrev ofte under pseudonymene Nikolaj Arzjak og Ju.&nbsp;Petrov.

Daniel deltok som frivillig under andre verdenskrig, men ble i 1944 hardt såret. Han fikk deretter invalidepensjon av staten.

Daniel ble arrestert i 1965 etter å ha gitt ut satiriske bøker utenlands. I den beryktede Sinjavskij-Daniel-rettssaken ble han dømt til fem års straffearbeid på grunn av «antisovjetisk aktivitet». Den parodiske rettssaken førte til at mange forfattere i utlandet engasjerte seg for de to sovjetrussernes sak. Etter å ha sonet ferdig straffen valgte Daniel å bli i landet, og bosatte seg i Kaluga etter å ha blitt nektet oppholdstillatelse i Moskva.

Utgivelsene av bøkene til Daniel og kollegaen Andrej Sinjavskij og den påfølgende rettssaken blir regnet som startskuddet til den moderne sovjetiske dissidentbevegelsen.

## Referanser
US Open 1989 (tennis)

**US Open 1989**. US Open er en Grand Slam-turnering i tennis. US Open i 1989 ble arrangert i perioden 28. august til 10. september i Flushing Meadows i bydelen Queens i New York. Boris Becker beseiret Ivan Lendl i herrefinalen i single og Steffi Graf vant damefinalen over Martina Navrátilová. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

  
## Eksterne lenker
* ITF Menn , Kvinner
Mirnyj (Sakha)

**Mirnyj** (russisk: Ми́рный) er en by i Republikken Sakha i Russland. Den ligger ved elva Ireljakh (i Viljujs nedbørfelt), rundt 820&nbsp;km vest for Jakutsk. Innbyggertall: 39&nbsp;981 (folketelling 2002), 38&nbsp;793 (folketelling 1989).

Bosetningen ble grunnlagt i 1955 etter oppdagelsen av et kimberlittrør i nærheten. Mirnyj fikk innvilget bystatus i 1959.

Mirnyj lufthavn ligger 4 km øst for byen.

Det er et gigantisk gruvedagbrudd i byen. Det er 525 meter dypt med en diameter på 1,25&nbsp;km.

## Referanser


## Eksterne lenker
* 
* Bilder av Mirnyj diamantgruve
Tommot

**Tommot** (russisk: Томмот) er en by i Republikken Sakha i Russland. Den ligger ved elva Aldan (ei høyre sideelv til Lena), rundt 400&nbsp;km sørvest for Jakutsk. Innbyggertall: 9&nbsp;032 (folketelling 2002).

Byen Tommot ble grunnlagt i 1923.

For tiden er Tommot endestasjon for passasjertog på Jakutskbanen, som vil nå Jakutsk rundt 2012.

## Referanser
Mekanisk likevekt

**Mekanisk likevekt** viser til: 

**Statisk likevekt**: Et legeme som er i ro hvor summen av kreftene bli lik "0".

**Dynamisk likevekt**: Et stivt legeme som er i bevegelse hvor summen av kreftene bli lik "0".
Fasthetslære

**Fasthetslære** er læren om hvordan faststoff oppfører seg når den blir utsatt for krefter, spenninger og deformasjon. Fasthetslære er en gren innen statikken, og viser hvordan legemer opptrer før store deformasjoner skjer. Når deformasjoner endrer legemets egenskaper går man over i dynamikken.

Statikken er en gren av den klassiske mekanikken som beskriver hvordan krefter påvirker legemers bevegelse, stabilitet og likevekt.
Njurba

**Njurba** (russisk: Нюрба) er en by i Republikken Sakha i Russland. Den ligger ved elva Viljuj, rundt 600&nbsp;km vest-nordvest for Jakutsk. Innbyggertall: 10&nbsp;309 (folketelling 2002), 11&nbsp;934 (folketelling 1989).

Bosetningen ble grunnlagt i 1930. Den fikk status som bymessig bosetning i 1958, og bystatus ble innvilget i 1998.

## Referanser


## Eksterne lenker
*
Bengal

**Bengal** (bengalsk: **Bangala**) er en region nordøst på det indiske subkontinentet. Området er i dag delt mellom den indiske delstaten Vest-Bengal og Bangladesh (Øst-Bengal, også kalt Øst-Pakistan). Den vestlige (indiske) delen utgjør omkring en tredjedel av regionen. Navnet Bengal kommer fra en stamme, *vanga*, som slo seg ned i eller ved Ganges-deltatet omkring 700 år f.Kr.. Området ble erobret av hinduer på 1000-tallet. Fra 1200-tallet inntok afghanske muslimer området og islam ble den dominerende religionen. Bengal var deretter politisk uavhengig inntil britisk kolonisering på siste del av 1700-tallet.

Bengal er blant verdens mest grøderike jordbruksområder, og en stor del av befolkningen er landsbyboere som lever av landbruksprodukter som de produserer på jordene sine. Storbyene Dhaka og Kolkata (Calcutta) ligger på indisk side i Bengal. Mesteparten av regionen ligger svært lavt, og domineres av elvene Ganges og Brahmaputra samt Gangesdeltaet. Elvene danner verdens største delta. I monsuntiden flommer elvene over noe som bringer med seg fruktbart slam og samtidig kan skape stor ødeleggelser.

Hele Bengal var opprinnelig en provins i Britisk India frem til avkoloniseringen i 1947, hvorpå det i henhold til Mountbatten-planen ble delt i det indiske, hindudominerte Vest-Bengal og det dengang pakistanske, hovedsakelig muslimske Øst-Bengal. I Bangladesh snakker de fleste språket bengali, et verdens største språk. Bangladesh betyr "bengali-land". Med indisk påtrykk frigjorde Øst-Bengal seg fra Pakistan i 1971 og ble en selvstendig stat under navnet Bangladesh. Bangladesh og Vest-Bengal deler imidlertid språk, kultur, alfabet og en rik litteratur. 

## Se også
* Bengalbukta
* Bengalske sanger

## Referanser
Tor Egil Hansen

**Tor Egil Hansen** (født 25. august 1964 i Arendal) er en norsk kunstmaler. Hansen er utdannet ved Einar Granum Kunstfagskole i Oslo. Han har vært elev av malerne Even Richardson og tidligere professor ved kunstakademiet Jan Valentin Sæther. 

Han arbeider mest som portrettmaler og har tidligere kopiert enkelte kjente klassiske kunstnere, som f.eks Leonardo da Vinci, Raphael, Rembrandt og norske kunstnere som Christian Krohg og Harriet Backer.
Maleriene hans er inspirert av maleriene fra renessansen. 

## Eksterne lenker
*
Viljujsk

**Viljujsk** (russisk: Вилю́йск) er en by i Republikken Sakha i Russland. Den ligger ved elva Viljuj (ei venstre sideelv til Lena), rundt 450&nbsp;km vest-nordvest for Jakutsk. Innbyggertall: 9&nbsp;776 (folketelling 2002).

Den ble grunnlagt i 1634 som kosakkbosetningen *Tjukanskoje* eller *Verkhneviljujskoje*.  I 1783 ble byen *Olensk* bygget på stedet. Bynavnet ble endret til Viljujsk i 1821.

## Referanser


## Eksterne lenker
*
Ahrensbök

**Ahrensbök** er en amtsfri by i Øst-Holstein i delstaten Schleswig-Holstein, Tyskland. Ahrensbök ligger ca. 17&nbsp;km nordvest for Lübeck, og 45&nbsp;km sørøst for Kiel.

Grunnlaget for dagens Ahrensbök ble dannet i 1280 da man bygde et kapell på stedet.

## Referanser


## Eksterne lenker
*
Nazrul Islam

**Kazi Nazrul Islam** (bengali: কাজী নজরুল ইসলাম; født 24. mai 1899 i Churulia i Bardhaman-distriktet i Vest-Bengal, død 29. august 1976 i Dhaka i Bangladesh) var en bengalsk lyriker. Han anses som Bangladeshs nasjonalpoet. 

Blant Islams mest kjente verker er *Agnibina* (1922) og *Giftfløyten* (1924). 

Islam startet blant annet bladet *Dhumketu* i Calcutta, der hans revolusjonære tekster førte til konflikt med de britiske makthaverne.

## Referanser


## Eksterne lenker
* Banglapedia: Islam, Kazi Nazrul
Altenkrempe

**Altenkrempe** er en kommune i Øst-Holstein i delstaten Schleswig-Holstein, Tyskland. Altenkrempe ligger i Midtre Øst-Holsteins amt.

## Referanser


## Eksterne lenker
*
Midtre Øst-Holsteins amt

**Midtre Øst-Holsteins amt** (tysk: *Amt Ostholstein-Mitte*) er et amt i kretsen Øst-Holstein i delstaten Schleswig-Holstein, Tyskland. Administrasjonen ligger i Schönwalde am Bungsberg, hvor man dessuten finner kretsens høyeste punkt, Bungsberg. 31. desember 2008 hadde amtet 9 328 innbyggere.

## Inndeling
Midtre Øst-Holsteins amt er delt inn i 5 kommuner:

*Altenkrempe
*Kasseedorf
*Schashagen
*Schönwalde am Bungsberg
*Sierksdorf

## Referanser




## Eksterne lenker
*
The Song Remains the Same

***The Song Remains the Same*** er et konsertalbum og en konsert-film med det engelske hard rockbandet Led Zeppelin. Innspillingene ble gjort under bandets tre konserter i Madison Square Garden i New York i juli 1973. Kritikerne og bandet selv var ikke fornøyd med resultatet. 

Albumet kom på 1.-plass på UK Albums Chart i Storbritannia, på 2.-plass på Billboard 200-listen i USA og på 21.-plass på VG-lista i Norge.

## Sporliste, film
#Mob Rubout
#Mob Town Credits
#Country Life («Autumn Lake»)
#«Bron-Yr-Aur»
#«Rock and Roll»
#«Black Dog»
#«Since I've Been Loving You»
#«No Quarter»
#Who's Responsible?
#«The Song Remains the Same»
#«The Rain Song»
#Fire and Sword
#Capturing the Castle
#Not Quite Backstage Pass
#«Dazed and Confused»
#Strung Out
#Magic in the Night
#Gate Crasher
#No Comment
#«Stairway to Heaven»
#«Moby Dick»
#Country Squire Bonham
#«Heartbreaker»
#Grand Theft
#«Whole Lotta Love»
#End Credits (w/ «Stairway to Heaven»)

## Sporliste CD
Disk 1:
#«Rock and Roll» – 3:56
#«Celebration Day» – 3:37
#«Black Dog»  – 3:46
#«Over the Hills and Far Away» – 6:11
#«Misty Mountain Hop» – 4:43
#«Since I've Been Loving You» – 8:23
#«No Quarter» – 10:38
#«The Song Remains the Same» – 5:39
#«Rain Song» – 8:20
#«The Ocean» – 5:13

Disk 2:
#«Dazed and Confused» – 29:18
#«Stairway to Heaven» – 10:52
#«Moby Dick» – 11:02
#«Heartbreaker» – 6:19
#«Whole Lotta Love» – 13:51

## Personell
*Jimmy Page – gitarer, plateprodusent, lydmikser
*Robert Plant – vokal
*John Paul Jones – bass, keyboard
*John Bonham – trommer, perkusjon
*Peter Grant – produsent

## Referanser


## Eksterne lenker
*
Udatsjnyj

**Udatsjnyj** (russisk: Уда́чный) er en by i Republikken Sakha i Russland. Den ligger ved elva Markha (ei sideelv til Viljuj), rundt 970&nbsp;km nordvest for Jakutsk. Innbyggertall: 15&nbsp;698 (folketelling 2002).

Den ble grunnlagt som en bymessig bosetning i 1968. Bystatus ble innvilget i 1987. Økonomien er basert på  utvinning av diamanter fra Udatsjnajagruven, som ble oppdaget i 1955.

## Referanser


## Eksterne lenker
*
Lensahns amt

**Lensahns amt** (tysk: *Amt Lensahn*) er et amt i kretsen Østholstein i delstaten Schleswig-Holstein, Tyskland.  

## Inndeling
Lensahns amt er delt inn i 7 kommuner:

*Beschendorf
*Damlos
*Harmsdorf
*Kabelhorst
*Lensahn
*Manhagen
*Riepsdorf

## Eksterne lenker
*
Oldenburglands amt

**Oldenburglands amt** (tysk: *Amt Oldenburg-Land*) er et amt i kretsen Østholstein i delstaten Schleswig-Holstein, Tyskland. Amtets administrasjon ligger i Oldenburg in Holstein, men denne byen er ikke en del av amtet.

## Inndeling
Oldenburglands amt er delt inn i 7 kommuner:

*Göhl 
*Gremersdorf 
*Großenbrode
*Heringsdorf
*Neukirchen
*Wangels
Oljokminsk

**Oljokminsk** (russisk: Олёкминск) er en by i Republikken Sakha i Russland. Den ligger ved elva Lena, rundt 550&nbsp;km sørvest for Jakutsk. Innbyggertall: 10&nbsp;003 (folketelling 2002), 11&nbsp;478 (folketelling 1989).

Bosetningen ble grunnlagt i 1635. Byrettigheter ble innvilget i 1783. 

Olekminsk har rekorden for den største temperaturforskjellen som noensinne er registrert, fra -66°C til +45°C, en forskjell på 111°C.

## Referanser
Coda

:***Coda''' kan også henspille på [[Koda]].''

***Coda**' er et samlealbum av det engelske hard rockbandet Led Zeppelin.

Albumet ble gitt ut i 1982, to år etter trommeslageren John Bonhams død.

## Sporliste
# «We're Gonna Groove» (James Albert Bethea, Ben E. King) – 2:40
# «Poor Tom» (Jimmy Page, Robert Plant) – 3:01
# «I Can't Quit You Baby» (Willie Dixon) – 4:17
# «Walter's Walk» (Jimmy Page, Robert Plant) – 4:31
# «Ozone Baby» (Jimmy Page, Robert Plant) – 3:35
# «Darlene» (John Bonham, John Paul Jones, Jimmy Page, Robert Plant) – 5:06
# «Bonzo's Montreux» (John Bonham) – 4:17
# «Wearing and Tearing» (Jimmy Page, Robert Plant) – 5:31

## Personell
* John Bonham – trommer, vokal
* John Paul Jones – bass, piano, keyboards
* Jimmy Page – akustisk gitar,el-gitar, produsent, elektronikk 
* Robert Plant – vokal, munnspill

## Eksterne lenker
*
Srednekolymsk

**Srednekolymsk** (russisk: Среднеколы́мск) er en by i Republikken Sakha i Russland. Den ligger ved elva Kolyma, rundt 1300&nbsp;km nordøst for Jakutsk.  Innbyggertall: 3&nbsp;587 (folketelling 2002), 4&nbsp;489 (folketelling 1989).

Bosetningen ble grunnlagt i 1643 eller 1644. Byrettigheter ble innvilget i 1775.
Lensk

**Lensk** (russisk: Ленск) ) er en by i Republikken Sakha i Russland. Den ligger ved elva Lena, rundt 800&nbsp;km vest for Jakutsk. Innbyggertall: 24&nbsp;600 (est. 2005).

Den opprinnelige bosetningen ble grunnlagt i 1663 i et område kjent som Muhtuj, og ble derfor kalt *Mukhtuja*. På 18oo- og 1900-tallet var byen et sted for politisk eksil.

Byen opplevde en periode med rask vekst på 1900-tallet etter oppdagelsen og utbyggingen av diamantforekomster i Viljuj-bekkenet. Den fikk bystatus og navnet ble endret til Lensk i 1963.

## Referanser


## Eksterne lenker
* 
* Offisielt nettsted for Lensk (russisk)
* Bilder og video fra Lensk (russisk)
Nerjungri

**Nerjungri** (russisk: Не́рюнгри) er en by i Republikken Sakha i Russland. Den ligger rundt 670&nbsp;km sørvest for Jakutsk. Innbyggertall: 66&nbsp;269 (folketelling 2002), 72&nbsp;540 (folketelling 2002).

Den ble grunnlagt i 1975 i forbindelse med utbyggingen av et kullfelt i nærheten. Navnet «Nerjungri» kommer av et evenkisk ord for harr.

Ved byen ligger Nerjungri kullkraftverk med produksjonskapasitet på 630 MW. Det henter kull fra Sør-Jakutia, men leverer ikke strøm til Jakutia-området. I stedet selges elektrisiteten i markedet i Det fjerne østen, og overføres der via to 220 kV-linjer.

## Referanser


## Eksterne lenker
* 
* Uoffisielt nettsted for Nerjungri  (russisk)
Tom tom

**Tom tom**, **Tomtom**, **Tom-tom** m.v. kan vise til:

*TomTom – en nederlandsk produsent av GPS-navigatorer
*Tom toms – en type trommer
*Tom-Tom – en figur fra tegneserien Fantomet
*Tomtom (artist) – en norsk hiphop-artist
Synesvarden landskapsvernområde

**Synesvarden** er et friluftsområde på Høgjæren 360 moh. Synesvarden landskapsvernområde ble fredet i 1993 og er om lag 14 km² stort lyngheiområde i Hå kommune og Time kommune. Det har utsikt over store deler av Jæren.
Ca 3 km sørvest for Synesvarden står Steinkjerringa, eller «Mor Norge» som den også kalles.

## Referanser
Palazzo Porto

**Palazzo Porto** er et palass i Vicenza som ble designet av den italienske renessansearkitekten Andrea Palladio. Palasset står på UNESCOs liste over verdensarven. Det er ett av de 23 bygg i Vicenza som førte byen inn på listen.

Iseppo Porto giftet seg med Livia Thiene, og ble svigerbror av brødrene Adriano og Marcantonio Thiene som oppførte Palazzo Thiene. Det kan ha hatt betydning for hans beslutning om å oppføre Palazzo Porto like ved, og kanskje også for at han konsulterte Andrea Palladio. Familien Porto var i likhet med familien Thiene blant de rike og mektige familiene i Vicenza. I *Contrada dei Porto* ligger flere av familiens palasser, og det er her Iseppo bygget sitt palass.

Iseppo var innflytelsesrik og hadde kontakt med Palladio ikke bare privat men også gjennom sine ansvarsområder i byadministrasjonen. Sannsynligvis var de i tillegg til å være byggherre og arkitekt også venner. Iseppo engasjerte Andrea ikke bare til å bygge palasset, men også til sin villa i Molina di Malo som riktignok aldri ble ferdig. Begge døde i 1580.

Palasset var beboelig fra desember 1549. På det tidspunktet var imidlertid mindre enn halve fasaden ferdig. Den stor ferdig først i 1552. Det eksisterer flere tegninger fra Palladios hånd som dokumenterer designprosessen. Tegningene viser at han helt fra starten hadde planlagt to separate byggningskropper med en indre gårdsplass. I plantegningen i Quattro Libri vises  gårdsrommet med søyler hele veien rundt. Dette er åpenbart en bearbeidelse av den opprinnelige ideen med tanke på publiseringen i boken.

Hvis man sammenligner dette palasset med Palazzo Civena som ble bygget noen få år tidligere, viser det hvordan Palladio hadde utviklet seg gjennom besøket i Roma i 1541. Dette besøket hadde gitt ham førstehåndskunnskap om både antikk og samtidig arkitektur. Her tolker Palladio Bramantes Palazzo Caprini med tanke på at i Vicenza var det vanlig å bo i første etasje. Denne etasjen er følgelig blitt høyere. Atriet med sine søyler er Palladios tolkning av Vitruvio, men også her satt inn i en lokal tradisjon.

De to rommene til venstre for atriet fikk fresker av Paolo Veronese of Domenico Brusasorzi.

Statuer av Iseppo og hans sønn Leonida kledd i antikke romerske klær vokter inngangen.

## Eksterne lenker
* 
* Palazzo Porto i quattro libri, Universitetsbiblioteket i Heidelberg (italiensk)
* Centro Internazionale di Studi di Architettura AndreaPalazzo Porto (Vicenza)
US Open 1990 (tennis)

**US Open 1990**. US Open er en Grand Slam-turnering i tennis. US Open i 1990 ble arrangert i perioden 27. august til 9. september i Flushing Meadows i bydelen Queens i New York. Pete Sampras beseiret Andre Agassi i herrefinalen i single og Gabriela Sabatini vant damefinalen over Steffi Graf. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler
  

## Eksterne lenker
* ITF Menn , Kvinner
Steinkjerringa

**Steinkjerringa** er en skulptur som ble hugget ut av Sigurd Sørendsen (kunsternavn S. Neandros) i årene 1898–1899. Selv kalte kunstneren skulpturen for «Fortiden» men jærungdommene kalte den for «Mor Norge».

Skulpturen står på toppen av Høgjæren rundt 3&nbsp;km sørvest for Synesvarden. Det var opprinnelig planlagt at skulpturen skulle plasseres ved Kongsgård skole i Stavanger, men de planene falt bort. Isteden ble den ble kjøpt av noen ildsjeler fra Nærbø og Varhaug i 1927 og fraktet dit hvor den står i dag

## Referanser


## Eksterne lenker
* «Steinkjeringå» på Jolosten (PDF)
Utenverk

**Utenverk** til en festning er fortifikasjoner utenfor festningens hovedvoll. Utenverkene kan være en ren fortsettelse av hovedfestningen i form av for eksempel en ravelin, men også detasjerte stillinger, fort og redutter. Formålet med utenverkene er å styrke festningen, ofte ved å kunne gi støttende kryssild eller at utenverket skal beskytte mot en bestemt trussel som å hindre landgang eller innseiling.
Fjodor Aleksejev

**Fjodor Jakovlevitsj Aleksejev** (russisk: Фёдор Яковлевич Алексеев; født 1753 eller 1754, død ) var en tidlig russisk landskapsmaler.

Aleksejev studerte ved Det russiske kunstakademiet i St. Petersburg, og bodde også tre år i Venezia der han studerte verkene til franske og italienske kunstnere.

Aleksejev ble etterhvert svært populær i Russland, og i 1800 bestilte keiser Paul I en serie med malerier av Moskva av Aleksejev.

## Referanser


## Eksterne lenker
*
MindreAlv

***MindreAlv*** er Fredrikstad Museums årbok. Årboken kom første gang som *Årbok 1983*. Fra 1984 er den kommet ut under navnet *MindreAlv*.

## Referanser
Boris Asafjev

**Boris Vladimirovitsj Asafjev** (russisk: **Бори́с Влади́мирович Аса́фьев**; født  i St. Petersburg, død 27. januar 1949 i Moskva) var en russisk komponist.

Asafjev studerte ved St. Petersburg-konservatoriet og var elev av Nikolaj Rimskij-Korsakov og Anatolij Ljadov.

Asafjev var en innflytelsesrik komponist i Sovjetunionen, og komponerte blant annet elleve operaer, tallrike balletter og tre symfonier. Han utgav også flere viktige musikkvitenskapelige verker.

## Referanser
Sergej Gorsjkov

**Sergej Georgijevitsj Gorsjkov** (russisk: Сергей Георгиевич Горшков; født  i Kamenets-Podolsk, død 13. mai 1988 i Moskva) var en sovjetisk flåteadmiral. Han var øverstkommanderende for den sovjetiske marinen i perioden 1956-1985, og var en pådriver for å utvikle flåtestyrkenes globale slagkraft.

Gorsjkov gikk inn i sjøforsvaret i 1927, og var ferdig utdannet ved Frunze-sjøkrigsskolen i Leningrad i 1931. Under andre verdenskrig utmerket han seg ved landgangen på Kertsj, og kommanderte ved krigens slutt en jagerskvadron.

Gorsjkov ble utnevnt til øverstkommanderende for sjøforsvaret av Nikita Khrusjtsjov i 1956. Under Leonid Bresjnev fikk han fullmakt til å gjennomføre en kraftig opprustning av både overflate&ndash; og ubåtstyrkene, og utfordret slik NATOs tradisjonelle dominans til sjøs.

Gorsjkov var med i sentralkomiteen og i Det øverste sovjet fra 1961, og ble senere også viseforsvarsminister.

Skipet «Admiral Gorsjkov» er oppkalt etter ham.

## Referanser


## Eksterne lenker
* «Power Play on the Oceans» &ndash; artikkel i ''TIME'' om Gorsjkov og sovjetflåten (1968)
Abu Rawash

**Abu Rawash** er navnet på et sted i Egypt der farao Djedefre ble begravet. Stedet ligger 8 km nord for Giza. Egypts nordligste pyramide, Djedefres pyramide – som nå er en ruin – ble reist her. Gravstedet har fått samme navn som tettstedet det befinner seg i nærheten av.

Beliggenheten rett ved viktige ferdselsårer har medført at stedet har vært praktisk å ta stein fra, en virksomhet som begynte i romertiden. Bare fundamentet av Djedefrepyramiden står nå igjen.

## FNs verdensarvliste
Pyramidefeltene i tilknytning til oldtidsbyen Memfis, blant dem Abu Rawash, ble i 1979 oppført på UNESCOs verdensarvliste. Andre felt i området som også hører til denne oppføringen er pyramidekomplekset ved Giza, Saqqara, Abusir og Dahshur.

## Referanser
Merke (utmerkelse)

**Merke** er en utmerkelse uten bånd og festes direkte på klesdrakt med nål i motsetning til medalje som er festet med medaljebånd. Det finnes ferdighetsmerker der det stilles krav til å kunne oppnå merket, eller det kan gis som ren utmerkelse.

## Eksempler
* Såretmerket
* Det militære marsjmerke
* Det militære skarpskyttermerke
* Det frivillige Skyttervesens dugleiksmerke
* Infanterimerket
* Norges Svømmeforbunds «Den store havhesten»
* NAIS-merke
Sampan

En **sampan** (kinesisk: 舢板, pinyin: *Shānbǎn*) er en flat og bred ro- eller seilbåt på 3,5-4,5 meter lange, som er vanlig i Øst-Asia. Den brukes gjerne til fiske og tjenester på lukket farvann, i elver og kyststrøk. 

## Opprinnelse
*Sampan* (kantonesisk) betyr «tre bord» som en indikasjon på båttypens opprinnelighet, men dette er sannsynligvis en feil etymologi. En mulig austronesisk opprinnelse av ordet er blitt foreslått, da det er påvist i en gammel malaysisk innskrift fra 684 e.Kr.

Den første identifiserbare avbildningen av en sampan, er fra en gravplass i Shandong, Kina, fra 147 e.Kr.

Skroget var laget med et bunnbord laget i ett stykke festet til to bord som utgjorde skroget. Båten skulle fungere som et bindeledd mellom sivilisasjoner langs de store elvesystemene i Asia.

Båten kjennetegnes av den distinkte yuloh, en lang stevnsåre på akterenden. Åren tillater båtfører å styre og bevege båten ved å bruke den som både styreinstrument og håndåre, uten å løfte den opp fra vannet. 

Tradisjonelt sett har yuloh vært en effektiv metode, men moderne påhengsmotorer har gradvis erstattet denne praksisen for økt effektivitet og bekvemmelighet.

## Sampanen som seilbåt

Sampaner var opprinnelig uten seilføring. En spesialisert variant ble likevel utviklet for kystnære områder med tilgang til havet. Disse sampanene har én eller to master, hver med et enslig seil hentet fra djunkens seilrigging. 

De varierer i design, fra åpne båter med halvdekk eller overbygninger, inkludert kabiner, til versjoner med dekk fra baug til hekk. Styresystemet kan være en tradisjonell yuloh-åre eller et løftbart stevnsror egnet for grunne farvann. 

Denne båttypen spredte seg også til andre sørøstasiatiske land.

## Forskjellige navn
Selv om båttypen internasjonalt går under samme betegnelse, har de forskjellige variantene ulike navn utenfor Kina. 

For eksempel kalles den vietnamesisk tam-ban, noe som også betyr det samme som sampan. I Malaysia refereres den som kolek, mens andre steder i Øst-Asia går båten også under navn som champana, champan, sampane, siampan, sampaan og sampang, avhengig av språket som benyttes.

## Referanser


## Litteratur
* The Sea-craft of Prehistory, Paul Johnstone 1988, reprinted 2001 ISBN 0-415-02635-0
* Skip 5000 år med maritimt eventyr, Brian Lavery, 2006 ISBN 82-442-0016-2
Sjøforklaring

**Sjøforklaring** er en prosess som gjennomføres etter alvorlige havarier og ulykker i sjøfarten.

## Danmark
I Danmark er sjøforklaring (*søforklaring*) en vitneforklaring som avgis under *søforhør* i forbindelse med ulykker eller andre hendelser til sjøs. Den avgis blant annet av skipsføreren og mannskapet for den lokale byret eller – hvis det dreier seg om København – i Sø- og Handelsretten. Formålet med en sjøforklaring er på en hurtig og enkel måte å sikre seg bevis for et faktisk hendelsesforløp av omstendigheter inntruffet til sjøs. Sjøforklaringen skal som regel avgis i den første havnen besetningen ankommer til etter hendelsen.

## Norge
I Norge var sjøforklaring en prosess som ble gjennomført etter alvorlige ulykker på norske skip. Hensikten med en sjøforklaring var å innhente fakta, både for å bidra til at tilsvarende ulykker ikke skjer og for å legge grunnlag for eventuell straffeforfølging hvis straffbare forhold kunne påvises. Bakgrunn til sjøforklaring går helt tilbake til Rôles d'Oléron på 1100-tallet.

Sjøforklaring ble avholdt ved alvorlige personskader og større skader på fartøyet. I Norge ble sjøforklaring holdt ved tingretten. I utlandet utenom Norden ble sjøforklaring holdt ved såkalt konsulrett, dvs en domstol opprettet av norske myndigheter i det enkelte tilfelle.

1. juli 2008 opphørte ordningen med sjøforklaring, og sjøulykker undersøkes deretter av Statens havarikommisjon for transport. Etterforskning av straffeansvar ble fra samme dato lagt til politiet.

## Liberia
Sjøforklaring etter Liberias lover kan pålegge alle involverte taushetsplikt, slik det ble gjort etter Berge Istras forlis.

## Eksterne lenker

* Sjøfartsdirektoratets side om sjøforklaring